Oficiālais Vēstnesis L 085 , 05/04/1991 Lpp. 0037 - 0038

Speciālizdevums somu valodā: Nodaļa 3 Sējums 36 Lpp. 0232

Speciālizdevums zviedru valodā: Nodaļa 3 Sējums 36 Lpp. 0232



Padomes Direktīva (1991. gada 25. marts), ar ko nosaka zootehnikas un ğenealoğijas prasības tīršķirnes dzīvnieku pārdošanai un ar ko izdara grozījumus Direktīvās 77/504/EEK un 90/425/EEK 91/174/EEK EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā tīršķirnes dzīvnieki ir "dzīvi dzīvnieki" un ir iekļauti Līguma II pielikuma sarakstā; tā kā tīršķirnes dzīvnieku audzēšana parasti ir saistīta ar citām lauksaimnieciskām nodarbēm; tā kā šādu dzīvnieku audzēšana ir ienākumu avots daļai lauksaimniecībā nodarbināto iedzīvotāju un šā iemesla dēļ būtu veicināma; tā kā Kopienas līmenī ir pieņemti īpaši noteikumi zootehnikas likumdošanas saskaņošanai attiecībā uz liellopiem, cūkām, aitām, kazām un zirgu dzimtas dzīvniekiem; tā kā lai nodrošinātu tīršķirnes dzīvnieku audzēšanas racionālu attīstību un tādējādi palielinātu šā sektora produktivitāti, Kopienas līmenī būtu jāpieņem noteikumi šādu dzīvnieku laišanai tirgū; tā kā Kopienas iekšējā tirdzniecība principā nebūtu aizliedzama vai ierobežojama un tai nebūtu jāliek šķēršļi; tā kā ir atbilstīgi tīršķirnes vaislas dzīvniekiem piemērojamos noteikumus attiecināt arī uz tīršķirnes vaislas bifeļiem un tādējādi būtu jāgroza Direktīva 77/504/EEK [4]; tā kā būtu jāizvirza noteikums, ka Direktīvas 90/425/EEK [5] prasības attiecas uz šo sektoru; tā kā būtu jāievieš noteikumi, lai novērstu, ka nosacījumi tīršķirnes dzīvnieku importam no trešām valstīm ir mazāk stingri nekā Kopienā piemērojamie noteikumi, IR PIEŅĒMUSI ŠO DIREKTĪVU. 1. pants Šajā direktīvā "tīršķirnes dzīvnieks" nozīmē jebkuru vaislas dzīvnieku, uz kuru attiecas Līguma II pielikums un uz kura tirdzniecību vēl neattiecas Kopienas specifiskākie zootehnikas likumi, un kurš ir ierakstīts vai reģistrēts reģistrā vai ciltsgrāmatā, ko kārto apstiprināta audzētāju organizācija vai asociācija. 2. pants Dalībvalstis nodrošina, ka: - tīršķirnes vaislas dzīvnieku, viņu spermas, olšūnu un embriju pārdošanu neaizliedz, neierobežo un tai neliek šķēršļus zootehnisku vai ar ciltslietām saistītu iemeslu dēļ, - lai nodrošinātu pirmajā ievilkumā paredzētās prasības izpildi, nediskriminējošā veidā būtu jāievieš audzētāju organizāciju vai asociāciju apstiprināšanas un atzīšanas kritēriji, kritēriji ierakstīšanai vai reģistrācijai ciltsgrāmatā vai reģistrā, kritēriji tīršķirnes dzīvnieku apstiprināšanai reprodukcijai un viņu spermas, olšūnu un embriju izmantošanai un viņu pārdošanai paredzētais sertifikāts, pienācīgi ņemot vērā tās organizācijas vai asociācijas noteiktos principus, kas kārto attiecīgās šķirnes reģistru vai ciltsgrāmatu. Līdz 6. pantā paredzēto sīki izstrādāto piemērošanas noteikumu ieviešanai joprojām piemēro attiecīgās valsts likumus, pienācīgi ņemot vērā Līguma vispārējos noteikumus. 3. pants Direktīvas 77/504/EEK 1. panta a) apakšpunktā vārdus "arī bifelis" ievieto pēc termina "liellopu sugas". 4. pants Direktīvas 90/425/EEK A pielikuma II iedaļai pievieno šādu tekstu: "Padomes 1991. gada 25. marta Direktīva 91/174/EEK, kas nosaka zootehnikas un ğenealoğijas prasības tīršķirnes dzīvnieku pārdošanai OV L 85 9.4.1991., 37. lpp." 5. pants Līdz Kopienas noteikumu ieviešanai attiecībā uz minēto jautājumu nosacījumi, ko piemēro tīršķirnes dzīvnieku un viņu spermas, olšūnu un embriju importam no trešām valstīm, nevar būt labvēlīgāki par Kopienas iekšējo tirdzniecību relamentējošiem noteikumiem. 6. pants Sīki izstrādātus noteikumus šīs direktīvas piemērošanai pieņem saskaņā ar Direktīvas 88/661/EEK 11. pantā izklāstīto procedūru [6]. 7. pants Dalībvalstīs līdz 1992. gada 1. janvārim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Dalībvalstis par to informē Komisiju. Kad dalībvalstis paredz minētos pasākumus, tajos ir norāde uz šo direktīvu, vai arī šādu norādi pievieno to oficiālajai publikācijai. Dalībvalstis nosaka metodes, kā izdarīt šādas atsauces. 8. pants Šī direktīva ir adresēta dalībvalstīm. Briselē, 1991. gada 25. martā Padomes vārdā — Priekšsēdētājs R. Steichen [1] OV C 304, 29.11.1988., 6. lpp. [2] OV C 12, 16.1.1989., 365. lpp. [3] OV C 56, 6.3.1989., 25. lpp. [4] OV L 206, 12.8.1977., 8. lpp. Direktīva pēdējo reizi grozīta ar Regulu (EEK) Nr. 3768/85 (OV L 362, 31.12.1985., 8. lpp.). [5] OV L 224, 18.8.1990., 29. lpp. Direktīva pēdējo reizi grozīta ar Direktīvu 90/675/EEK (OV L 373, 31.12.1990., 1. lpp.). [6] OV L 382, 31.12.1988., 36. lpp. --------------------------------------------------